**Általános indokolás**

Az anyakönyvi eljárásról szóló 2010. évi I. törvény 96. §-a felhatalmazza a települési önkormányzatot, hogy rendeletben határozza meg a hivatali helyiségen kívüli, valamint a hivatali munkaidőn kívül történő házasságkötés és bejegyzet élettársi kapcsolat létesítése engedélyezésének szabályait és a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét.

Az anyakönyvi eljárások egyszerűsítéséről és elektronizálásáról, valamint egyes kapcsolódó törvények módosításáról szóló 2020. évi CLXVI. törvény 2021. február 1. napjával módosította az anyakönyvi eljárásról szóló 2010. évi I. törvényt, amely szerint a közeli halállal fenyegető állapotot kivéve, a korábban már megjelölt ünnepnapokon túl vasárnapi napon sem köthető házasságkötés, illetve létesíthető bejegyzett élettársi kapcsolat.

**Részletes indokolás**

1. **§-hoz:** a jogszabálynak való megfelelésről rendelkezik, mely szerint a közeli halállal fenyegető állapotot kivéve, a korábban már megjelölt ünnepnapokon túl vasárnapi napon sem köthető házasságkötés, illetve létesíthető bejegyzett élettársi kapcsolat. Ezen passzus meghatározza azt is, hogy mi számít hivatali munkaidőnek.
2. **§-hoz:** a hatálybalépésről és a hatálybalépést követő napon való megszűnésről rendelkezik.

Mátranovák, 2021. március 22.

Urbányi Edina sk.

jegyző